สวนสาธารณะที่เล็กที่สุดในโลก

สวนสาธารณะที่เล็กที่สุดในโลก (ญี่ปุ่น: 世界一小さな公園, เฮปเบิร์น: Sekai-ichi Chiisana Kōen) เป็นสวนสาธารณะที่ตั้งอยู่ในเมืองนางาอิซูมิ จังหวัดชิซูโอกะ ประเทศญี่ปุ่น ภาพรวม เมื่อ พ.ศ. 2531 สวนสาธารณะแห่งนี้เปิดขึ้นเพื่อใช้ประโยชน์จากพื้นที่ส่วนเกินที่เกิดจากการก่อสร้างถนน ภายในสวนสาธารณะประกอบด้วยม้านั่งไม้, แผ่นหินสีดำสลักลวดลายดอกไม้ และพืชพรรณบางส่วนในพื้นที่รูปสี่เหลี่ยมจัตุรัสความยาวด้านละ 50 เซนติเมตร (20 นิ้ว) ที่ล้อมรอบด้วยอิฐ สวนสาธารณะแห่งนี้มีขนาดเล็กกว่าสวนสาธารณะมิลเอนส์ในเมืองพอร์ตแลนด์ รัฐออริกอน สหรัฐอเมริกา ซึ่งเคยได้รับการบันทึกว่าเป็นสวนสาธารณะที่เล็กที่สุดในโลกใน บันทึกสถิติโลกกินเนสส์ เมืองนางาอิซูมิเคยระบุว่าไม่ได้ตั้งใจมาแต่แรกที่จะยื่นขอบันทึกสถิติใน บันทึกสถิติโลกกินเนสส์ เนื่องจาก "สวนสาธารณะ" แห่งนี้โดยหลักการแล้วไม่ใช่สวนสาธารณะแต่เป็นส่วนหนึ่งของถนน แต่ต่อมาเมื่อ พ.ศ. 2567 เมืองนางาอิซูมิเปลี่ยนสถานะของพื้นที่นี้ให้เป็นสวนสาธารณะอย่างเป็นทางการ และเริ่มโครงการเพื่อยื่นขอบันทึกสถิติโลก ค่าธรรมเนียมในการยื่นคำขอคือประมาณ 2.5 ล้านเยน (15,903 ดอลลาร์สหรัฐ) และเงินทุนได้มาจากการระดมทุนโดยใช้ระบบภาษีบ้านเกิด หลังการสำรวจในเดือนมกราคม พ.ศ. 2568 พื้นที่ของที่ดินนี้คือ 0.24 ตารางเมตร (370 ตารางนิ้ว) จากนั้นเมืองนางาอิซูมิจึงประกาศอย่างเป็นทางการว่าสถานที่แห่งนี้คือสวนสาธารณะ สวนสาธารณะแห่งนี้ได้รับการรับรองใน บันทึกสถิติโลกกินเนสส์ พิธีมอบรางวัลถูกจัดขึ้นในวันที่ 25 กุมภาพันธ์ พ.ศ. 2568 ที่ศาลากลางเมืองนางาอิซูมิ อ้างอิง